kardosdrur/scandi-wiki huggingface dataset:
Ikonotekst

En ikonotekst er en tekst, hvor både tekst og illustration bidrager til den samlede oplevelse af tekstens indhold. I en ikonotekst kan hverken tekst eller illustration undværes, da begge dele bidrager ligeværdigt til det sammensatte udtryk. Man kan sige, at en ikonotekst både kommunikere litterært og visuelt til modtageren.

I samspillet mellem tekst og illustration kan temaer, emner og vinkler synliggøres på forskellige måder:
 Hvis tekst og illustration er komplementære, så understøtter de hinandens fortælling og detaljer.
 Hvis tekst og illustration er kontrapunktiske, så kan de til sammen give en flertydig fortolkning af budskabet, fordi de hver især åbner op for nye vinkler i fortolkningen.
 Hvis tekst og illustration er modstridende kan de hver især åbne op for nye vinkler i ikonotekstens dele.
I fortolkningen af en ikonotekst kan henholdsvis tekst og illustration bidrage til at udfylde de tomme pladser i den anden del. Ligeledes kan intertekstuelle referencer i både tekst og illustration bidrage til at udfylde de tomme pladser i teksten

For mindre børn er det helt naturligt at lade både tekst og illustration bidrage til den samlede læseoplevelse. Det er en stor motivationsfaktor for mange børn, at dele af tekstens indhold gives via illustrationer. Det letter barnets adgang til at opleve tekstens indhold i ”den indre biograf”.

Se også Lisa Marie Hendersons efterskrift om ikonotekster i "Skrædder i Helvede" fra Dansklærerforeningens Forlag (2011).

Litteratur
Ulla Barding-Poulsen

Ulla Barding-Poulsen (født 1. juli 1912, død 15. august 2000 i Gentofte) var dansk fægter, der deltog i olympiaderne 1936 i Berlin og 1952 i Helsingfors og var med på det fleurethold, som blev verdensmester i 1947 og 1948.

Fægtning 
Hun var medlem af Akademisk Fægteklub, der var hjemmehørende i Salle d'Armes Mahaut under ledelse af den franske fægtemester Leonce Mahaut.

Hun vandt ingen individuelle danmarksmesterskaber, men var en fremtrædende fleuretfægter i perioden 1932-1948, hvor Akademisk Fægteklub vandt holdmesterskabet 12 gange.

Hun deltog i to olympiader: 1936 i Berlin og 1952 i Helsingfors.

Hun var sammen med to andre af Akademisk Fægteklubs fremtrædende kvindelige fleuretfægtere – Kate Mahaut og Grete Olsen – med i to af Danmarks største internationale fægtepræstationer: Kvindernes hjemførelse af de to første verdensmesterskaber i fleuret for hold i 1947 i Lissabon og i 1948 i Den Haag. Hun var ligeledes med til at vinde guld ved hold-europamesterskaberne på fleuret for kvinder i 1932. Ved hold-verdensmesterskaberne på fleuret for kvinder var hun desuden med til at vinde sølv i 1950 og bronze i 1937 og 1951.

Privatliv 
Hun var datter af Jens Frederik Barding, født 1880, og Yutta Barding, født Ohlson 1880, der var danmarksmester på fleuret 5 gange i årene 1907-1922. 
Ulla Barding blev i 1940 gift med grosserer Axel Peter Poulsen, født 1895 i København. Hun døde 15. august 2000 i Vangede, Gentofte.

Kilder 

Fægtere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1952
Camilla Thorup

Camilla Thorup (født 19. maj 1976) er en dansk billedkunstner, der bor og arbejder i København.

I 2000 til 2002 var hun elev på Det Fynske Kunstakademi. Dernæst blev hun uddannet på  Det Kongelige Danske Kunstakademi, hvor hun gik fra 2002-2008.

Camilla Thorup arbejder i et figurativt billedsprog, og tager sit udgangspunkt i genkendelige motiver, oftest menneskefiguren. Motiverne undersøges på tværs af maleri, tegning og skulptur, hvor samme fortællinger udfoldes sideløbende .
 
Udover sit kunstneriske virke har hun erfaring som kurator. og i 2005 var hun medindtiativtager til det kunstnerdrevne udstillingssted Førstetilvenstre. I 2019 blev hun en del af udstillingsstedet Koldinggade 12 på Østerbro, og underviser på Kunsthøjskolen i Holbæk.

Camilla Thorup har deltaget på en lang række udstillinger i både ind- og udland.

Kilder 

Kunstnere fra Danmark
Oregonæble

 
Oregonæble (Malus fusca) er et træ af æble-slægten, der er hjemmehørende i Nordamerika.

Beskrivelse 
Træet kan blive op til 13 m højt og har blade på op til 10 cm. Blomsterne er hvide eller svagt lyserøde og sidder i grupper af 6-12. Frugterne er små, runde og gule eller røde; smagen er syrlig og frisk.

Voksested 
Oregonæble er hjemmehørende i det vestlige Nordamerika fra Alaska mod nord gennem British Columbia til det nordlige Californien. Den findes i tempererede nåleskove, især i Cascades og Pacific Coast Ranges.

Anvendelse 
Frugten kan spises rå eller tilberedt. Den har et højt indhold af pektin, der kan udvindes og bruges til gelering af andre frugter og bær. Barken er blevet brugt som naturmedicin. I Nordamerika anvendes det ret hårde ved til mindre trægenstande som dørhåndtag og skæfter til værktøj.

Referencer 

Træer
Hvide blomster
Æble
Korsbånd

Korsbåndene (på latin ligamentum cruciatum anterior et posterior) er to senebånd, der findes i knæleddet mellem lårbensknoglen (femur) og underbensknoglen (tibia).

Referencer 

Anatomi
Oregonstikkelsbær

 
Oregonstikkelsbær (Ribes divaricatum) er en busk af ribs-slægten, der stammer fra det vestlige Nordamerika.

Beskrivelse 
Busken bliver 1-4 m høj og har lange, tornede grene. Bladene er 2-6 cm med grove takker. De rødlige eller grønne blomster sidder i klynger, 2-4 ad gangen, og har støvblade, der rækker et godt stykke ud over kronbladene. De modne bær er sorte og 6-10 mm store.

Hjemsted 
Oregonstikkelsbær er udbredt over den nordamerikanske vestkyst fra Californien og nordpå til British Columbia, hvor den vokser i skovbryn, kratter og langs vandløb. I Europa er den sjælden i vild form, men forekommer som haveplante.

Sorter 
 Ribes divaricatum var divaricatum
 Ribes divaricatum var parishii
 Ribes divaricatum var pubiflorum

Referencer 

Haveplanter
Buske
Røde blomster
Ribs-slægten
Rosengården

Rosengården er en gågade i Indre By i København, der går fra Kultorvet i øst til Fiolstræde i vest. Navnet kendes fra 1496, hvor det bruges om et ubebygget område mellem Krystalgade og Nørrevold. En mulig forklaring på navnet kan være, at der har vokset roser her. En anden mulighed er, at adelsmanden Jens Rosengaard havde sin gård her.

Bygninger og beboere 
Nr. 5, 6, 7 og 13 er fredede. Nr. 5 og 7 blev opført i 1844-1845 for sadelmagermester J.C. Culmsee. Nr. 6 blev opført i 1810-1811 for tømrermester Henrik Thyberg. Nr. 13 blev opført i 1850 for brændevinsbrænder N.P. Cadovius. Han havde i forvejen fået opført nabohuset i nr. 11 i 1840-1841.

Nr. 3 er lidt speciel. Den femetages bolig- og erhvervsejendom blev opført i 2004 efter tegninger af Cubus Arkitektfirma I/S, men den er udført med en muret gulfiltset facade, der stort set svarer til de 150-200 år ældre nabobygninger.

Nr. 12-14 er den fireetages ejendom Tvermosegård, der blev opført i 1905 efter tegninger af Ole Boye og Thorvald Jørgensen i 1905. Den erstattede en ældre ejendom af samme navn, hvor der havde været gæstgivergård. Desuden holdt en fragtmand Frølund til her, hvilket forfatteren Arthur Abrahams har beskrevet i sine barndomserindringer. Den nye bygning kom til gengæld til at huse Københavns Tjenestepigeskole, som Marie Christensen oprettede her i 1906. Skolen blev omdannet til en selvejende institution og flyttet til Fensmarkgade 65-67 i 1926.

Illustratoren og bladtegneren P.C. Klæstrup boede i nr. 9 i 1866 og fra 1878 til 1882. I 1958 blev der opsat en mindeplade på bygningen med et portrætrelief af ham og et relief med hans karikaturtegning af Søren Kierkegaard.

Noter

Eksterne henvisninger 

 Rosengården på indenforvoldene.dk

Gader i Indre By (København)
Ærø Avis

Ærø Avis, grundlagt 1859, var et dansk dagblad, der blev udgivet frem til 1963.
Avisen blev overflyttet fra Ærøskøbing og i redaktionen var typograf Henrik Andersen fra 1859 til 1886. Derefter overtog Andersens svigersøn, tobaksfabrikant C.F. Petersen frem til 1891. De næste par år, var Hugo Høgsted redaktør, hvorefter Hans Peter Tollesen overtog stillingen fra 1892 til 1894. Derefter var journalist August L. Findling redaktør fra 1895 frem til 1912

Historie 
Andersen have store problemer med at holde avisen over vande, men med støtte fra borgerne lykkedes det at avisen at undgå ophør. I 1880'erne kom der lokal konkurrence fra et egentligt venstreblad, som gjorde, at Ærø Avis gennemgik en krise og flyttede derefter avisen til Marstal, som var mere driftigt. Under Finding oplevede avisen fremgang efter at være flyttet, men blev alligevel aflægger i 1912.
Avisens trykkeriordning med Svendborg fra 1912 var utilfredsstillende i længen og avisen var under 1. Verdenskrig presset af venstreblandende. Avisen bevarede dog nogenlunde sin oprindelige styrke og kunne fra 1925 igen udgå som selvstændigt lokalt blad.

Navnevarianter 
 Ærø Avis (1891-1963)
 Ærø Avis. Kongelig privilegeret Adresse., Politisk og Avertissements-Tidende (1859-1891)

Referencer

Eksterne henvisninger 
 Digitaliserede udgaver af Ærø Avis i Mediestream
 Ærø Avis i opslagsværket "De Danske Aviser"

Aviser fra Danmark
Etableret i 1859
Natriumbromid

Natriumbromid er en uorganisk forbindelse med den kemiske formel NaBr. Det er et hvidt krystallinsk stof, der minder om natriumchlorid. Det er en vidt udbredt kilde til brom-ioner og har mange anvendelser.

Referencer 

Salte
Natriumforbindelser
Bromider
Børning

Børning er en norsk actionfilm fra 2014.

Medvirkende 
 Anders Baasmo Christiansen
 Ida Husøy
 Trond Halbo
 Jenny Skavlan
 Otto Jespersen
 Sven Nordin
 Camilla Frey
 Marie Blokhus
 Zahid Ali
 Henrik Mestad
 Steinar Sagen
 Oskar Sandven Lundevold

Kilder

Eksterne henvisninger 
 

Actionfilm fra Norge
Norske film fra 2014
Norsksprogede film
French Open-mesterskabet i herredouble 2019

French Open-mesterskabet i herredouble 2019 var den 118. turnering om French Open-mesterskabet i herredouble. Turneringen var en del af French Open 2019 og blev spillet i Stade Roland Garros i Paris, Frankrig i perioden 28. maj - 8. juni 2019.

Mesterskabet blev vundet af Kevin Krawietz og Andreas Mies, der i finalen besejrede værtslandets Jérémy Chardy og Fabrice Martin med 6-2, 7-6(3) på en time og 25 minutter, og som dermed blev første rent tyske makkerpar, der vandt en grand slam-titel i herredouble. Det useedede par vandt deres første grand slam-titel i deres blot anden grand slam-turnering, og de blev dermed det andet makkerpar i den åbne æra (efter 1989-mestrene Jim Grabb og John McEnroe), der vandt titlen i deres debut på gruset i Paris. Deres største resultat indtil da havde været sejren i New York Open 2019 efter at de i 2018 startede deres makkerskab med at spille turneringer på ATP Challenger Tour. 

Ingen af de fire spillere i finalen havde tidligere været i en grand slam-finale i herredouble, hvilket senest var tilfældet i 2017, der også var det seneste eksempel på en French Open-finale i herredouble mellem to useedede par. Det var fjerde gang på syv år, at finalen havde deltagelse af et rent fransk par. Det var til gengæld første gang siden 1972, at samtlige fire par i semifinalerne i French Open-mesterskabet i herredouble bestod af to spillere fra samme land.

Pierre-Hugues Herbert og Nicolas Mahut var forsvarende mestre, men Pierre-Hugues Herbert stillede ikke op i 2019. I stedet spillede Mahut sammen med Jürgen Melzer, men parret tabte i anden runde til de senere vindere, Kavin Krawietz og Andreas Mies.

Pengepræmier og ranglistepoint 

Den samlede præmiesum til spillerne i herredouble androg € 2.556.000 (ekskl. per diem), hvilket var en stigning på 4,2 % i forhold til året før.

Turnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2019
 French Open-mesterskabet i damesingle 2019
 French Open-mesterskabet i damedouble 2019
 French Open-mesterskabet i mixed double 2019

Eksterne henvisninger 
 French Open

Noter 

French Open 2019
2019
ATP Tour 2019
French Open-mesterskabet i herredouble 2020

French Open-mesterskabet i herredouble 2020 var den 119. turnering om French Open-mesterskabet i herredouble. Turneringen var en del af French Open 2020 og blev spillet i Stade Roland Garros i Paris, Frankrig i perioden 29. september - 10. oktober 2020 med deltagelse af 64 par.

Mesterskabet blev for andet år i træk vundet af Kevin Krawietz og Andreas Mies, som dermed blev det første par, der med held forsvarede deres French Open-titel i herredouble, siden Maks Mirnyj og Daniel Nestor vandt turneringen to gange i træk i 2011 og 2012, og det blot fjerde par i alt i den åbne æra, der udførte den bedrift. Det var kun anden gang, at det tyske par deltog i mesterskabet, hvor de året forinden overraskende havde vundet deres første grand slam-titel, og de forlængede deres status som ubesejrede til en statistik på 12 sejre og 0 nederlag. De blev samtidig den blot tredje og fjerde tysker i den åbne æra, der havde vundet mere end én grand slam-titel i double. Inden da havde kun Claudia Kohde-Kilsch og Philipp Petzschner opnået dette.

I finalen, der varede en time og 29 minutter, vandt 8.-seedede Krawietz og Mies med 6-3, 7-5 over de nykårede US Open-mestre Mate Pavić og Bruno Soares, der var seedet som nr. 7, og som på deres vej til finalen havde besejret Australian Open-mestrene Rajeev Ram og Joe Salisbury i kvartfinalen og topseedede Juan Sebastián Cabal og Robert Farah i semifinalen. Finalen blev afgjort ved at det tyske par brød Bruno Soares' serv en gang i hvert sæt og samtidig helt undgik servegennembrud i deres egen serv.

Pengepræmier og ranglistepoint 

Den samlede præmiesum til spillerne i herredouble androg € 2.156.438 (ekskl. per diem), hvilket var et fald på 15,6 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2020
 French Open-mesterskabet i damesingle 2020
 French Open-mesterskabet i damedouble 2020
 French Open-mesterskabet i mixed double 2020

Eksterne henvisninger 
 French Open

Noter 

French Open 2020
2020
ATP Tour 2020
French Open-mesterskabet i damedouble 2019

French Open-mesterskabet i damedouble 2019 var den 102. turnering om French Open-mesterskabet i damedouble. Turneringen var en del af French Open 2019 og blev spillet i Stade Roland Garros i Paris, Frankrig i perioden 29. maj - 9. juni 2019.

Mesterskabet blev vundet af Tímea Babos og Kristina Mladenovic, der dermed vandt French Open-mesterskabet i damedouble for første gang og deres anden grand slam-titel som makkere, idet de tidligere havde vundet Australian Open i 2018. For Mladenovic var triumfen karrierens femte grand slam-titel, idet hun tidligere også havde vundet French Open 2016 sammen med Caroline Garcia foruden to mixed double-titler, mens Babos' eneste grand slam-titel indtil da havde været Australian Open-titlen vundet sammen med Mladenovic.

Den andenseedede ungarsk-franske duo vandt i finalen på en time og 17 minutter med 6-2, 6-3 over de useedede kinesere Duan Yingying og Zheng Saisai, som begge var i en grand slam-finale for første gang, og som spillede deres første turnering som makkere.

De forsvarende mestre, Barbora Krejčíková og Kateřina Siniaková tabte i første runde til Nadiia Kitjenok og Abigail Spears. Resultaterne betød, at Kateřina Siniaková mistede førstepladsen på WTA's verdensrangliste i double til Kristina Mladenovic, der sikrede sig førstepladsen som følge af sejren i semifinalen mod Elise Mertens og Aryna Sabalenka. Mertens havde ellers også haft mulighed for at blive nr. 1 men mistede altså muligheden på grund af den tabte semifinale.

Pengepræmier og ranglistepoint 

Den samlede præmiesum til spillerne i damedouble androg € 2.556.000 (ekskl. per diem), hvilket var en stigning på 4,2 % i forhold til året før.

Turnering

Deltagere 

Hovedturneringen skulle have haft deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.
Da det ikke lykkedes at skaffe et reservepar til et sidste øjebliks afbud, fik turneringen kun deltagelse af 63 par.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2019
 French Open-mesterskabet i damesingle 2019
 French Open-mesterskabet i herredouble 2019
 French Open-mesterskabet i mixed double 2019

Eksterne henvisninger 
 French Open

Noter 

French Open 2019
2019
WTA Tour 2019
French Open 2020

French Open 2020 var en tennisturnering, der blev spillet udendørs på grusbaner i perioden 27. september - 11. oktober 2020 i Stade Roland Garros i Paris, Frankrig. Kvalifikationen i singlerækkerne blev afviklet samme sted i ugen før hovedturneringen i dagene 21. - 25. september 2020. Det var den 119. udgave af mesterskabet.

Turneringen skulle oprindeligt have været afviklet i perioden 24. maj - 7. juni 2020 (med kvalifikation i singlerækkerne i ugen før i dagene 18. - 22. maj 2020), men den 17. marts 2020 meddelte arrangørerne, at de efter indførelse af udgangsforbuddet i Frankrig i forbindelse med COVID-19-pandemien ikke længere havde mulighed for at forberede afviklingen af turneringen, og derfor havde valgt at flytte den til om efteråret. I første omgang blev turneringen flyttet til perioden 20. september - 4. oktober, hvor den i øvrigt skulle afvikles uden den sædvanlige kvalifikation i ugen inden hovedturneringen. Men efter koordinering med de øvrige tennisorganisationer, ATP, WTA og ITF, blev terminen rykket en uge til 27. september - 11. oktober, og dermed blev der samtidig alligevel plads til at afvikle kvalifikationsturneringen i ugen inden. Til gengæld blev mesterskabet afviklet uden en mixed double-række.

Den 2. juli 2020 meddelte arrangørerne, at turneringen ville blive afviklet med 50-60 % af den normale tilskuerkapacitet. På grund stigende smittetal pålagde politiet i Paris den 17. september 2020 arrangørerne at gennemføre turneringen med højst 5.000 tilskuere pr. dag. To dage inden starten på hovedturneringen blev turneringen på grund af fortsat stigende smittetal i Frankrig af regeringen pålagt yderligere at begrænse antallet af tilskuere på anlægget til 1.000 pr. dag, hvilket var blot 1/35 af den normale kapacitet.

I februar 2020 blev arrangørerne færdige med konstruktionen af et skydetag over hovedarenaen Court Philppe-Chatrier, og French Open 2020 var den første udgave af mesterskabet med mulighed for at afvikle kampe indendørs i tilfælde af dårligt vejr. Det nye tag kom allerede i brug på turneringens første dag, hvor Jannik Sinner og David Goffin spillede den første indendørskamp i mesterskabets historie pga. regnvejr i Paris.

Det var endvidere den første udgave af mesterskabet, der blev spillet med en ny Wilson-bold, der erstattede den Babolat-bold, som turneringen inden da i mange år var blevet afviklet med.

Præmier 

Den samlede præmiesum for French Open 2020 androg € 38.000.000, hvilket var et fald på ca. 11 % i forhold til året før. Den samlede præmiesum i mesterskabsrækkerne androg € ??.???.???, og præmierne var fordelt som vist nedenfor.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Eksterne henvisninger 
 French Open

Noter 

 
WTA Tour 2020
ATP Tour 2020
Anders Hemmingsen

Anders Søby Hemmingsen (født 1986 i Værløse) er en dansk internetpersonlighed, som specielt er blevet kendt for sin Instagram-profil “andershemmingsendk”. 

Før han begyndte at arbejde professionelt med sociale medier, var han i syv år ansat hos DR, hvor han primært arbejdede med økonomi.

Bibliografi 
 Den store Tinderbog (2017)
 Hemmingsens billedbog (2018)
 117 ting fra hverdagen du helt sikkert også hader (2019)

Privat 

Privat danner Anders Hemmingsen par med journalist Julie Alberte Schoen som han mødte mens de begge var ansat på B.T. De flyttede sammen i august 2019.

Referencer

Eksterne henvisninger 
 
 

Personer fra Værløse
Internetpersonligheder fra Danmark
Conan Osíris

Tiago Miranda (født den 5. januar 1989), kendt professionelt som Conan Osíris, er en portugisisk singer-songwriter.

Han fik national anerkendelse efter at have præsenteret sin sang "Telemóveis", som kom med i Festival da Canção 2019. Den 2. marts 2019 vandt Osiris Festival da Canção. Derfor repræsenterer han Portugal i Eurovision Song Contest 2019 i Tel Aviv. Hans scenenavn er baseret på den gamle egyptiske gud Osiris og den japanske serie Future Boy Conan af Hayao Miyazaki.

Referencer

Eksterne henvisninger 

Portugals Eurovision Song Contest-deltagere
Deltagere ved Eurovision Song Contest 2019
Sangere fra Portugal
Personer fra Lissabon
Telemóveis

"Telemóveis" (dansk: Mobiltelefoner) er en sang af portugisiske singer-songwriter Conan Osíris. Sangen vil repræsentere Portugal i Eurovision Song Contest 2019 i Tel Aviv, Israel.

Referencer 

Sange fra 2019
Sange fra Eurovision Song Contest 2019
Eurovision Song Contest-sange fra Portugal
Sange fra Portugal